Nariadenie Komisie (ES) č. 1661/98
z 27. júla 1998
o zatrieďovaní niektorých tovarov do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], v znení nariadenia Komisie (ES) č. 1048/98 [2] a najmä jeho článok 9,
keďže na zabezpečenie jednotného uplatňovania kombinovanej nomenklatúry v prílohe uvedeného nariadenia je potrebné prijať opatrenia na zatrieďovanie tovaru uvedeného v prílohe tohto nariadenia;
keďže nariadenie (EHS) č. 2658/87 stanovilo všeobecné pravidlá pre výklad kombinovanej nomenklatúry a tieto pravidlá sa takisto uplatňujú pre inú nomenklatúru, ktorá je úplne alebo sčasti na nej založená alebo ktorá k nej pridáva ďalšie triedenie a ktorá je vytvorená osobitnými ustanoveniami spoločenstva z pohľadu uplatňovania sadzobných alebo iných opatrení súvisiacich s predajom tovarov;
keďže podľa uvedených všeobecných pravidiel, tovar uvedený v stĺpci 1 tabuľky v prílohe tohto nariadenia musí byť zatrieďovaný v rámci príslušného kódu KN uvedeného v stĺpci 2 na základe odôvodnenia uvedeného v stĺpci 3;
keďže sa akceptuje, že sa držiteľ môže naďalej odvolávať na záväzné informácie vydávané colnými orgánmi členských štátov v súvislosti so zatriedením tovarov do kombinovanej nomenklatúry, ktoré nie sú v súlade s právami stanovenými týmto nariadením, podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992 ustanovujúcom Colný kódex spoločenstva [3], v lehote troch mesiacov;
keďže opatrenia stanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex,
PRIJALA TOTO NARIADENIE:
Článok 1
Tovar uvedený v stĺpci 1 v priloženej tabuľke sa teraz zatrieďuje v rámci kombinovanej nomenklatúry podľa príslušného kódu KN uvedeného v stĺpci 2 uvedenej tabuľky.
Článok 2
Záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s právami stanovenými týmto nariadením môžu byť naďalej používané podľa ustanovení článku 12 ods. 6 nariadenia (EHS) č. 2913/92 v lehote troch mesiacov.
Článok 3
Toto nariadenie nadobudne účinnosť 21. deň od jeho zverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 27. júla 1998